Diari Oficial de la Generalitat Valenciana


Sumari del DOGV 8410, del 25-10-2018 (2018/9910)

RESOLUCIÓ de 22 d'octubre de 2018, del director general d'Esport, per la qual es resol la convocatòria de subvencions a entitats que promocionen la integració dels col·lectius de la diversitat a través de l'activitat física i l'esport.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8410

Data del DOGV
:   25-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9910


Data del document
:   22-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 22 d'octubre de 2018, del director general d'Esport, per la qual es resol la convocatòria de subvencions a entitats que promocionen la integració dels col·lectius de la diversitat a través de l'activitat física i l'esport. [2018/9910]  
En compliment del que disposa l'Ordre 17/2017, de 12 de maig, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions destinades a entitats locals i entitats sense ànim de lucre de la Comunitat Valenciana, que promocionen la integració dels col·lectius de la diversitat a través de l'activitat física i l'esport (DOGV 8042, 18.05.2017) i d'acord amb l'article 3 d'aquesta, es publicarà la resolució de convocatòria anual.  
  
Per això, en virtut de les facultats conferides en l'Ordre 17/2017, de 12 de maig, de la Conselleria d'Educació, Investigació, Cultura i Esport, i el Decret 186/2017, de 24 de novembre, del Consell, pel qual s'aprova el Reglament orgànic i funcional de l'esmentada conselleria, el director general d'Esport va convocar per Resolució d'11 d'abril de 2018, subvencions destinades a entitats locals i entitats sense ànim de lucre de la Comunitat Valenciana, que promocionen la integració dels col·lectius de la diversitat a través de l'activitat física i l'esport en l'any 2018 (DOGV 8281, 25.04.2018).  
En l'article 5 de l'esmentada Ordre 17/2017, de 12 de maig, de la Conselleria d'Educació, Investigació, Cultura i Esport, s'estableix la designació de la comissió tècnica d'avaluació i els criteris de valoració.  
  
Una vegada formalitzats els actes d'instrucció corresponents i en virtut del que disposen els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Primer  
Concedir a les entitats que s'assenyalen a continuació ajudes fins a un total de 360.000,00 ?.  
Segon  
Desestimar la concessió d'ajudes a les entitats que figuren a continuació, per esgotament del crèdit pressupostari.  
Tercer  
Desestimar la concessió d'ajudes a les entitats que figuren a continuació, pels motius que s'esmenten:  
Quart  
Les entitats beneficiàries hauran de complir les obligacions a què es refereix l'article 8 de l'Ordre 17/2017 de 12 de maig, de la Conselleria d'Educació, Investigació, Cultura i Esport i justificar les ajudes de la manera establida en l'article 12 de l'esmentada ordre.  
  
  
Cinqué  
Autoritzar i disposar els fons a favor de totes i cada una de les entitats que figuren en el punt primer i per les quantitats que s'hi indiquen, a càrrec del crèdit existent en el capítol IV, línia pressupostària 92.17.29.440.12, línia de subvenció S8138000 de la Llei de pressupost de la Generalitat per a l'exercici 2018 per un import màxim de 360.000 ?.  
  
Sisé  
Les entitats hauran d'aportar, per mitjans propis o aliens, la part de finançament del pressupost final executat no cobert per mitjà de l'ajuda que per aquest acte es concedeix.  
  
Seté  
D'acord amb el punt 11.5 de la resolució de convocatòria, és necessari ajornar el termini de la justificació fins al 15 de novembre de 2018 per la impossibilitat de complir-lo a causa del retard en la tramitació.  
  
  
De conformitat amb el que estableixen els articles 112, 123 i 124 de la Llei 39/2105 d'1 d'octubre del procediment administratiu comú de les administracions públiques i del procediment administratiu comú, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les entitats podran interposar un recurs potestatiu de reposició o bé, directament, un recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de publicar-se la present resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se la present resolució en el Diari Oficial de la Generalitat Valenciana.  
  
València, 22 d'octubre de 2018.- El director general d'Esport: Josep Miquel Moya Torres.